cyanic-selkie/wikianc huggingface dataset:
Ποδοσφαιρική Ομοσπονδία Ελεύθερης Περιοχής Αμμοχώστου
Ίδρυση
Στην επαρχία Αμμοχώστου μέχρι και το 1974 λειτουργούσε η Επαρχιακή Ποδοσφαιρική Ομοσπονδία Αμμοχώστου (ΕΠΟΑ). Η ΕΠΟΑ διέκοψε την λειτουργία της το 1974 εξαιτίας της τουρκικής εισβολής στην Κύπρο και την κατάληψη της πόλης της Αμμοχώστου και του μεγαλύτερου μέρους της επαρχίας από τα τουρκικά στρατεύματα. Η ΠΟΕΠΑ ιδρύθηκε στις 27 Ιανουαρίου 1975, με έδρα τη Λάρνακα, για να καλύψει το κενό που άφησε πίσω της η ΕΠΟΑ, αλλά και για να ανυψώσει το ηθικό της νεολαίας και να αναπτύξει τη φιλία, τη συνεργασία και την αλληλοκατανόηση ανάμεσα στα σωματεία της έλευθερης περιοχής Αμμοχώστου και στα προσφυγικά σωματεία από την πόλη και επαρχία Αμμοχώστου. Ακόμη, τέθηκε σαν σκοπός αντικατοχικός αγώνας μέσω του αθλητισμού με στόχο την επιστροφή και τη δικαίωση.
Πρώτο διοικητικό συμβούλιο
Το πρώτο διοικητικό συμβούλιο της ομοσπονδίας απαρτιζόταν από τους:
Δραστηριότητες
Η ΠΟΕΠΑ ανέπτυξε πλούσια αθλητική δραστηριότητα με τη διοργάνωση πρωταθλήματος και κυπέλλου ποδοσφαίρου, επαρχιακούς αγώνες στίβου, πρωτάθλημα πετοσφαίρισης, πρωτάθλημα επιτραπέζιας αντισφαίρισης, νυχτερινά τουρνούα ποδοσφαίρου και παιδικά πρωταθλήματα ποδοσφαίρου. Επίσης αναπτύχθηκαν αθλητικές σχέσεις με ομάδες του εξωτερικού. Μέσα από τον αθλητισμό η ΠΟΕΠΑ επιδίωξε να επέλθει συσπείρωση, θέληση και δράση στον αγώνα για επιστροφή στα πατρογονικά εδάφη των προσφύγων, έτσι ώστε μια μέρα να παραδόσει τη σκυτάλη στον φυσικό της προκάτοχο την ΕΠΟΑ.
Αναστολή λειτουργίας
Η καλύτερη περίοδος για την ΠΟΕΠΑ ήταν οι δεκαετίες του 80' και του 90' όταν έφτασε να έχει μέγιστη δύναμη 32 σωματεία. Δυστυχώς στις επόμενες δεκαετίες ακολούθησε αισθητή μείωση του αριθμού των σωματείων της με αποτέλεσμα το 2015 να αναστείλει τη λειτουργία της. Κατά την τελευταία περίοδο (2014-15) συμμετείχαν στις διοργανώσεις της ΠΟΕΠΑ μόλις 5 σωματεία.
Διοργανώσεις
Οι διοργανώσεις που διεξήγαγε η ΠΟΕΠΑ ήταν:
Παραπομπές
Κατηγορία:Τοπικές Ποδοσφαιρικές Ομοσπονδίες Κύπρου Κατηγορία:Επαρχία Αμμοχώστου
2086 Νιούελ
Ο Νιούελ (Newell) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,4. Ανακαλύφθηκε το 1966 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού μαθηματικού Χόμερ Νιούελ (Homer E. Newell, Jr.).
Φυσικά χαρακτηριστικά
Ο φασματικός τύπος του Νιούελ είναι Xc. Ο Νιούελ περιστρέφεται γύρω από τον εαυτό του μία φορά κάθε 55 ως 100 ώρες περίπου, μία πολύ αργή περιστροφή για αστεροειδή.
Εξωτερικοί σύνδεσμοι
Νιουελ
Άλεξ Τόμπιν
Ο Άλεξ Τόμπιν γεννήθηκε στις 3 Νοεμβρίου του 1965 στην Αδελαΐδα και είναι πρώην ποδοσφαιριστής και διεθνής με την Εθνική Αυστραλίας της οποίας είναι και ρέκορντμαν συμμετοχών με 87 επίσημες συμμετοχές από το 1988 μέχρι το 1998. Αγωνιζόταν ως κεντρικός αμυντικός και πέρασε το μεγαλύτερο διάστημα της καριέρας του του στην Αντελάιντ Σίτυ (1984-2000). Μετέπειτα αγωνίστηκε στην Παρραμάττα Πάουερ και τη Νόρδερν Σπίριτ.
Διακρίσεις
Πρωτάθλημα Αυστραλίας(NSL):1986,1992 και 1994
Πρωτάθλημα Ωκεανίας:1996
MVP Τελικού Αυστραλιανού Πρωταθλήματος:1992 και 1994
Αναπούρνα
thumb|250px|Annapurna South από το [[Χιουντσούλι]] Η Αναπούρνα (στο λατινικό αλφάβητο: Annapurna, σανσκριτικά, νεπαλεζικά, νεβάρι: अन्नपुर्ण) είναι ορεινός όγκος στο βόρειο κεντρικό Νεπάλ, τμήμα των Ιμαλαΐων. Η ψηλότερη κορυφή του ορεινού όγκου είναι η Αναπούρνα Ι, ύψους 8.093 μέτρων, η οποία είναι η 10η ψηλότερη στο κόσμο. Ο ορεινός όγκος περιλαμβάνει 13 κορυφές άνω των 7.000 μέτρων και άλλες 16 άνω των 6.000 μέτρων. Ο ορεινός όγκος έχει μήκος 55 χιλιόμετρα και οριοθετείται από το φαράγγι Κάλι Καντάκι στα δυτικά, το ποταμό Μαρσιάνγκντι στα βόρεια και ανατολικά και τη κοιλάδα Ποκάρα στα νότια. Το Κάλι Καντάκι περνά ανάμεσα στο Αναπούρνα και το Νταουλαγκίρι, το οποίο βρίσκεται 34 χιλιόμετρα δυτικά, και θεωρείται το βαθύτερο φαράγγι στη Γη.
Η Αναπούρνα Ι ήταν η πρώτη κορυφή 8.000 μ.+ που κατακτήθηκε. Ο Μορίς Ερζόγκ και ο Λουί Λασενάλ, μέλη γαλλικής αποστολής, έφτασαν στη κορυφή τις 3 Ιουνίου 1950. Η κορυφή του Αναπούρνα ήταν το υψηλότερο σημείο στο οποίο είχε αναρριχηθεί άνθρωπος, μέχρι την ανάβαση στο Έβερεστ το 1953. Οι κορυφές του Αναπούρνα είναι ανάμεσα στις πιο επικίνδυνες στο κόσμο για τους αναρριχητές, αλλά με βάση τα στατιστικά από το 1990 και μετά, το Κανγκτσενγιούνγκα έχει μεγαλύτερο ποσοστό θνητότητας.
Εξωτερικοί σύνδεσμοι
Κατηγορία:Ιμαλάια Κατηγορία:Βουνά του Νεπάλ
Jay Jay French
Ο Jay Jay French είναι Αμερικανός κιθαρίστας, μάνατζερ και παραγωγός της hard rock και heavy metal μουσικής σκηνής, γνωστός ως ιδρυτικό μέλος των Twisted Sister.
Βιογραφία
Ο French γεννήθηκε στη Νέα Υόρκη και μεγάλωσε στο Μανχάταν. Ο πατέρας του ήταν πωλητής κοσμημάτων και η μητέρα του σύμβουλος του Δημοκρατικού κόμματος στη Νέα Υόρκη. Σε νεαρή ηλικία, ήταν ακτιβιστής κατά του πολέμου του Βιετνάμ.
Η πρώτη του επαφή με την μουσική πραγματοποιήθηκε το 1963 όταν παρακολούθησε μία συναυλία των The Weavers στο "Carnegie Hall". Πρώτο του συγκρότημα ήταν οι Lost 6 και τον Δεκέμβριο του 1965 αγόρασε το πρώτο του μπάσο, πριν ενταχθεί στους The Bats. Ακολούθησαν οι The Prophets και το φθινόπωρο του 1967 αποφάσισε να αλλάξει όργανο και να παίξει κιθάρα, αγοράζοντας μία Fender Telecaster.
Το 1968, αποβλήθηκε από το Brandeis High School γιατί είχε στην κατοχή του μία παράνομη εφημερίδα και μετεγγράφηκε στο George Washington High School, όπου γνώρισε τον Έντι Οτζέντα και σχημάτισε μαζί του ένα συγκρότημα, του οποίου την σύνθεση συμπλήρωναν ο μπασίστας Τζορτζ Μπάρτος και ο ντράμερ Τέρι Τούνιτς. Δύο μήνες πριν την αποφοίτητση του, ο French αποχώρησε από το λύκειο διαμαρτυρόμενος για τις δολοφονίες φοιτητών στο πανεπιστήμιο "Kent State" στις 4 Μαΐου 1970.
left|thumb|200px|Ο French το 2008 Μέχρι το 1971, παρακολούθησε συναυλίες μεγάλων ονομάτων της εποχής όπως οι Jimi Hendrix, Joe Cocker, Led Zeppelin, The Who και Pink Floyd στο "Fillmore East".
Το 1972, έκανε οντισιόν για τους Wicked Lester, όπου έπαιζαν οι Τζιν Σίμονς και Πωλ Στάνλεϊ, αλλά μετά από δύο πρόβες αποφάσισε να σχηματίσει το δικό του συγκρότημα. Τον Δεκέμβριο της ίδιας χρονιάς εντάχθηκε στους Silverstar, οι οποίοι μετονομάστηκαν σε Twisted Sister δύο μήνες αργότερα. Η σύνθεση του σχήματος αποτελούνταν από τον τραγουδιστή Μάικλ Βαλεντάιν, τον κιθαρίστα Μπίλι Στίγκερ, τον μπασίστα Κένι Νηλ και το ντράμερ Μελ Άντερσον.
Το 1975, ο French ανέλαβε τα φωνητικά και τον Οκτώβριο της ίδιας χρονιάς ο κιθαρίστας Έντι Οτζέντα έγινε μέλος του συγκροτήματος, ακολουθούμενος από τον τραγουδιστή Ντι Σνάιντερ τον Φεβρουάριο του 1976. Τον Απρίλιο εκείνου του έτους έγινε μέλος του σχήματος ο ντράμερ Τόνι Πέτρι, δίνοντας την θέση του στον Ρίτσι Τίτερ στα τέλη του 1980, τον Τζόι Μπράιτον τέσσερις μήνες αργότερα και τον Α. Τζ. Πέρο το 1982. Επίσης, το μπάσο του συγκροτήματος ανέλαβε ο Μαρκ Μεντόζα, συμπληρώνοντας την σύνθεση του σχήματος, του οποίου το μάνατζμεντ διαχειριζόταν ο French από το 1975 μέχρι το 1979 και από το 1988 μέχρι σήμερα.
Οι Twisted Sister κυκλοφόρησαν το ΕΡ "Ruff Cutts" το 1982 και τον πρώτο τους δίσκο με τίτλο "Under the Blade" λίγους μήνες αργότερα. Μέχρι το 1987 κυκλοφόρησαν συνολικά πέντε στούντιο άλμπουμ πουλώντας περισσότερα από πέντε εκατομμύρια αντίτυπα στις Ηνωμένες Πολιτείες και περιοδεύοντας σε όλο τον κόσμο. Το συγκρότημα διαλύθηκε μετά την αποχώρηση των Σνάιντερ και Μεντόζα το 1987.
Ο French ξεκίνησε την εταιρεία μάνατζμεντ με την ονομασία "French Management Enterprises" και την εταιρεία μουσικών παραγωγών "Rebellion Music Inc.". Από το 1988, είναι μουσικός ψηφοφόρος για τα βραβεία Γκράμι. Ταυτόχρονα, ανέλαβε το μάνατζμεντ καλλιτεχνών και συγκροτημάτων όπως οι Snake Nation, Redd Threat, George Taylor, Thom Jack, Sevendust, κ.α.. Ως παραγωγός, ανέλαβε τα τέσσερα πρώτα άλμπουμ των Sevendust, πριν σταματήσουν την συνεργασία τους το 2000.
Μετά την αλλαγή της χιλιετίας, ο French δημιούργησε την "Rebellion Entertainment" μαζί με τον Σιν Σάλιβαν, υπογράφοντας με διάφορους καλλιτέχνες. Με αφορμή τις επιθέσεις της 11ης Σεπτεμβρίου 2001, οι Twisted Sister επανενώθηκαν για μία συναυλία με φιλανθρωπικό σκοπό, για τις οικογένειες των αστυνομικών και πυροσβεστών που έχασαν την ζωή τους το διάστημα των επιθέσεων. Το συγκρότημα ξεκίνησε να παίζει και πάλι το 2003, περιοδεύοντας σε όλο τον κόσμο τα επόμενα χρόνια. Το 2007, οι Twisted Sister εντάχθηκαν στο "Long island Music Hall of Fame".
Το 2010, ο French δημιούργησε το "The Pinkburst Project" ενώνοντας τις μεγαλύτερες εταιρείες μουσικών οργάνων στον κόσμο, με σκοπό την δημιουργία μοναδικών οργάνων, οι πωλήσεις των οποίων θα βοηθούσαν στο να συγκεντρωθούν χρήματα για την καταπολέμηση της ραγοειδίτιδας, αρρώστια από την οποία υπέφερε η κόρη του, Σαμάνθα.
Τον Δεκέμβριο του 2012, οι Twisted Sister διοργάνωσαν ένα φεστιβάλ μαζί με τους Adrenaline Mob, Andrew W.K. και Μπέρνι Ουίλιαμς, με σκοπό την βοήθεια των θυμάτων του τυφώνα Σάντι. Το συγκρότημα συνεχίζει να περιοδεύει κατά καιρούς σε όλο τον κόσμο.
Δισκογραφία
{|width="90%" align="center"|
Μιχάλης Νικολινάκος
Βιογραφικά στοιχεία
Γεννήθηκε στα Άλικα Λακωνίας, αλλά από μικρός εγκαταστάθηκε στον Πειραιά. Μετά το 1946 σπούδασε στη Σχολή Καλών Τεχνών και φοίτησε παράλληλα στη Δραματική Σχολή του Ωδείου Αθηνών, ενώ υπήρξε και μαθητής του μεγάλου Δημήτρη Ροντήρη. Ήταν ψηλός, φωτογενής, κομψός, αρρενωπός. Έγινε σύντομα γνωστός και αγαπητός σε πολλές θαυμάστριες και έγινε ζεν πρεμιέ της εποχής.
Ασχολήθηκε επίσης με τη ζωγραφική και χρησιμοποιούσε κυρίως μελάνια για να αποτυπώσει τις σκέψεις του. Το έργο του κρίθηκε εξπρεσιονιστικό, με καθαρό όμως προσωπικό τόνο. Υπήρξε επίσης πολύ γνωστός και ως σκιτσογράφος με συνεργασίες σε περιοδικά και άλλα έντυπα. Η κύρια όμως επιτυχία του ήταν η παρουσία του στον κινηματογράφο.
Πέθανε στην Αθήνα σε ηλικία 71 ετών και κηδεύθηκε στο κοιμητήριο της Αναστάσεως του Πειραιά.
Συκάμινο Αττικής
Το Συκάμινο είναι χωριό της βορειοανατολικής Αττικής, στο ευρύτερο συγκρότημα των Ωρωπίων. Ο πληθυσμός του σύμφωνα με την απογραφή του 2011 είναι 910 κάτοικοι. Εντοπίζεται 2 χμ δυτικά του Ωρωπού, στην αριστερή όχθη του Ασωπού ποταμού. Η παλιά ονομασία του χωριού ήταν Μαγγίνας και το παρατσούκλι του Καλακρασάς. Η ονομασία του Συκαμίνου προήλθε από τις πολλές μουριές (συκαμινιές) που υπάρχουν στο χωριό.
Ιστορία
Στην εποχή της φραγκοκρατίας αποτελούσε οχυρό. Η παλαιότερη γραπτή μνεία στο Συκάμινο γίνεται το 1381, όταν η βασίλισσα Σίβυλλα της Αραγωνίας έστειλε γράμμα στον Μέγα Μαγίστρο των Ιωαννίτων Ιπποτών σχετικά με την διοίκηση του κάστρου. Οι Ιωαννίτες παρέμειναν κάτοχοι του κάστρου μέχρι το 1394, οπότε και τα κάστρα Συκάμινου και Ωρωπού πέρασαν στην κατοχή του Αντώνιου Ατσαγιόλι, ο οποίος ήταν Δούκας των Αθηνών. Η οικογένεια των Ατσαγιόλων διατήρησε την περιοχή στην κατοχή της μέχρι το 1460, οπότε και κατακτήθηκε από τους Οθωμανούς Τούρκους.
Την περίοδο της Τουρκοκρατίας η περιοχή του Συκάμινου αποτελούσε τσιφλίκι, το οποίο αγοράστηκε από τον Ιωάννη Παπαρρηγόπουλο μετά την απελευθέρωση της Ελλάδας. Στη συνέχεια το κτήμα περιήλθε στην ιδιοκτησία του Αναγκαστικού Συνεταιρισμού Συκάμινου και του προσφυγικού συνεταιρισμού από τα Βρύουλα της Μικράς Ασίας. Το Συκάμινο σήμερα ανήκει διοικητικά στον Δήμο Ωρωπού.
Πορεία του πληθυσμού:
Αξιοθέατα
Σε λόφο νότια του χωριού βρίσκεται ο ναός της Αγίας Ελεούσας. Ανήκει στους συνεπτυγμένους σταυροειδείς ναούς με τρούλο, δηλαδή η βόρεια και η νότια κεραία βρίσκονται εντός των εξωτερικών τοίχων, όμως η μορφή του έχει αλλοιωθεί από μεταγενέστερες επεμβάσεις. Ο τρούλος είναι αθηναϊκού τύπου. Η τοιχοδομία του ακολουθεί τον πλινθοπερίκλειστο τύπο. Χαρακτηριστικό στοιχείο του ναού αποτελεί το γοτθικό θύρωμα στον νότιο τοίχο. Ο ναός χρονολογήθηκε από τον Χαράλαμπο Μπούρα στον 13ο αιώνα.
Εξωτερικοί σύνδεσμοι
Συκαμινο Κατηγορία:Χωριά του νομού Αττικής Κατηγορία:Αττική-επέκταση
Μαρκόπουλο Ωρωπού
Το Μαρκόπουλο είναι κωμόπολη του παραθεριστικού συγκροτήματος Ωρωπίων. Βρίσκεται στο βόρειο άκρο του νομού Αττικής. Απέχει από την πρωτεύουσα 40 χλμ περίπου. Ανήκει διοικητικά στον Δήμο Ωρωπού, ενώ μέχρι πρόσφατα αποτελούσε έδρα της ομώνυμης κοινότητας. Σύμφωνα με την απογραφή του 2011 έχει 2.549 εγγεγραμμένους κατοίκους. Στο Μαρκόπουλο ανήκει σημαντικό κομμάτι παραλίας της ευρύτερης περιοχής του Ωρωπού. Απλώνεται σε μήκος 4 χλμ και συγκεντρώνει χιλιάδες λουόμενους κατά την διάρκεια του καλοκαιριού.
Πορεία του πληθυσμού:
Διοικητικές μεταβολές
Με την εφαρμογή της πρώτης διοικητικής διαίρεσης το Μαρκόπουλο εντάχθηκε στον διευρυμένο δήμο Περαίας ο οποίος το 1871 μετονομάστηκε σε δήμο Ωρωπίων. Στον δήμο Ωρωπίων παρέμεινε μέχρι το 1912 οπότε με την εφαρμογή της τότε διοικητικής διαίρεσης ορίστηκε έδρα της ομώνυμης κοινότητας Μαρκοπούλου Ωρωπού η οποία αρχικά συμπεριέλαβε στα όριά της, εκτός από το Μαρκόπουλο, τους οικισμούς Μαλακάσα, Μήλεσι, Μαυροσουβάλα, Μπάφι και Νέο Λιβύσσιο. Από την κοινότητα Μαρκοπούλου αποσπάστηκε το 1934 η Μαλακάσα που συγκρότησε νέα κοινότητα και προσωρινά η Μαυροσουβάλα που συγκρότησε την κοινότητα Μαυροσουβάλας. Η κοινότητα διατηρήθηκε μέχρι τα τέλη του 2010 και, στη συνέχεια, μέρος του νέου διευρυμένου δήμου Ωρωπού.
Εξωτερικοί σύνδεσμοι
Κατηγορία:Χωριά του νομού Αττικής Κατηγορία:Αττική-επέκταση
Γοργόνειο (Βρετανικό Μουσείο, αρ. 1601)
Στην αρχαϊκή συλλογή του Βρετανικού Μουσείου εκτίθενται με αριθμό καταλόγου 1601 αργυρό κόσμημα.
Περιγραφή
Παριστάνει σκελετό Γοργόνειο. Τα χαρακτηριστικά του προσώπου είναι τρομακτικά, με ανοιχτό στόμα, έντονη οδοντοστοιχία με μακριούς, αιχμηρούς χαυλιόδοντες στο επάνω και κάτω γνάθο, προεξέχουσα γλώσσα και εξογκωμένους οφθαλμούς. Στις εσοχές των ματιών είναι τοποθετημένο παχύ χρυσό κυρτό δισκίο.
Εξωτερικοί σύνδεσμοι
Κατηγορία:Έργα γλυπτικής Κατηγορία:Αρχαϊκή τέχνη Κατηγορία:Ελληνικά και Ρωμαϊκά εκθέματα στο Βρετανικό Μουσείο Κατηγορία:Αρχαιολογικά ευρήματα στην Ελλάδα Κατηγορία:Γοργόνειο
Αλβανική γλώσσα
Η αλβανική γλώσσα (Αλβανικά: gjuha shqipe), κοινώς και ως τα Αλβανικά (Αλβανικά: Shqipja) είναι γλώσσα που ομιλείται από περίπου 7,6 εκατομμύρια κατοίκους ως επί το πλείστον στα δυτικά της Βαλκανικής χερσονήσου σε χώρες όπως η Αλβανία (μητρική), Κοσσυφοπέδιο (μητρική), Μαυροβούνιο, Βόρεια Μακεδονία (συνεπίσημη γλώσσα από το 2019, ομιλείται κυρίως στις περιοχές Τέτοβο, Γκόστιβαρ, Δίβρη και τα Σκόπια), ενώ περιστασιακώς ακούγεται και στην Ελλάδα (λόγω του ότι υπάρχει σημαντική αλβανική μετανάστευση στην Ελλάδα), στη νοτιοανατολική Ευρώπη, και από ένα μικρό αριθμό κατοίκων της Απουλίας, της Καλαβρίας και της Σικελίας στη νότια Ιταλία.
Με εξαίρεση ένα, μέχρι τώρα μη εξακριβωμένο χειρόγραφο το οποίο φέρεται εν ονόματι «Θεοδώρου της Σκόδρας» (πιθανό να χρονολογείται περί το 1210 ), καθώς και ορισμένες γραμμές στο χειρόγραφο Bellifortis, αυτά αν και υπό αμφισβήτηση έχουν προταθεί στις μαρτυρίες της αλβανικής. Ενώ κατά κύριο λόγο, η πρώτη επιβεβαιωμένη, γραπτή μαρτυρία της Αλβανικής προέρχεται από γράμμα του αρχιεπισκόπου του Δυρραχίου Παύλου Αγγέλου (Paulus Angelus, στα Αλβανικά Pal Engjëll) το οποίο χρονολογείται στα 1462.
Το παλαιότερο γνωστό τυπογραφημένο βιβλίο στα Αλβανικά είναι το Μεσάρι (Meshari) ή σύνοψη θείας λειτουργίας, γραμμένο από τον Γκιον Μπουζούκου (Gjon Buzuku), καθολικό ιερέα, το 1555.
Τη δεκαετία του 1850 τα Αλβανικά συμπεριλήφθησαν στις Ινδοευρωπαϊκές γλώσσες και αποτελούν ξεχωριστό κλάδο στην ινδοευρωπαϊκή γλωσσική οικογένεια. Η αλβανική είναι πιθανό να δανείζεται στοιχεία κάποιας γλώσσας προερχόμενης και από τη Μεσοποταμία, επίσης πιθανόν να δανείζεται και κάποια στοιχεία από προγενέστερες αρχαίες βαλκανικές γλώσσες, ενώ επίσης, όχι βέβαιον και λόγω χρονικής ασυμφωνίας, το αν δανείζεται και στοιχεία της ιλλυρικής ή της θρακικής. Δεδομένου του ότι αυτό δεν μπορεί να τεκμηριωθεί ιστορικά, λόγω έλλειψης επαρκών στοιχείων για τα αρχαία Ιλλυρικά και Θρακικά.
Τα Αλβανικά χωρίζονται κατά βάση σε δύο κύριες διαλέκτους: α) την Γκεγκική ομάδα, στη βόρεια Αλβανία, το Κοσσυφοπέδιο και τη δυτική Βόρεια Μακεδονία, και β) την Τοσκική ομάδα, στη νότια και κεντρική Αλβανία. Από την Τοσκική πιθανόν να δανείζεται στοιχεία και η Αρβανιτική της Ελλάδας καθώς και η Αρμπερές (Αrbëreshë) της νότιας Ιταλίας.
Η επίσημη αλβανική γλώσσα είναι αποτέλεσμα συνόλου στοιχείων και των δύο διαλέκτων (Γκεγκική και την Τοσκική). Τα Αλβανικά έγιναν αποδεκτά επίσης και στις επίσημες γλώσσες του Κοσόβου και της Βόρειας Μακεδονίας, καθώς και στις επίσημες γλώσσες μαζί με τα Σερβικά / Μαυροβουνιακά της πόλεως Ουλτσίν του Μαυροβουνίου, η οποία συνορεύει νοτιοδυτικά της Αλβανίας, λόγω της πλειοψηφίας κατοίκων αλβανικής καταγωγής στη συγκεκριμένη πόλη. μικρογραφία|Γλωσσολογικός χάρτης των νότιων Βαλκανίων κατά τον 4ο αιώνα μ.Χ. Η πρωτο-αλβανική γλώσσα διακρίνεται με κόκκινο χρώμα. Η Αλβανική αναγνωρίσθηκε ως Επίσημη γλώσσα αφού καθιερώθηκε το 1908 στο Συνέδριο του Μοναστηριού και έχει 36 γράμματα.
Η επίσημη αλβανική γλώσσα χρησιμοποιεί κατά βάση το λατινικό αλφάβητο με κάποιες εν μέρει διαφοροποιήσεις (είτε στα γράμματα είτε στη χρήση συμβόλων), λόγω της πολυποικιλότητας καταγωγής.
Η αλβανική γλώσσα κατατάσσεται στις Ινδοευρωπαϊκές απομονωμένες γλώσσες.
Γεωγραφική κατανομή
Η αλβανική ομιλείται από περίπου 6 εκατομμύρια άτομα στα Βαλκάνια, κυρίως στην Αλβανία, το Κοσσυφοπέδιο, τη Βόρεια Μακεδονία, τη Σερβία, το Μαυροβούνιο, ενώ περιστασιακώς ακούγεται και στην Ελλάδα (λόγω του ότι υπάρχει σημαντική αλβανική μετανάστευση στην Ελλάδα). Ωστόσο, λόγω των παλαιών κοινοτήτων στην Ιταλία και τη μεγάλη Αλβανική διασπορά, το σύνολο των ομιλητών είναι πολύ μεγαλύτερο από αυτό στη Νότια Ευρώπη και φτάνει περίπου τα 7.5 εκατομμύρια.
Ευρώπη
Η αλβανική γλώσσα είναι επίσημη γλώσσα στην Αλβανία και το Κοσσυφοπέδιο και συνεπίσημη στη Βόρεια Μακεδονία, παράλληλα με τα σλαβομακεδονικά. Η αλβανική είναι μειονοτική γλώσσα στην Κροατία, στην Ιταλία, στο Μαυροβούνιο, στη Ρουμανία και τη Σερβία. Η αλβανική διαθέτει επίσης ομιλητές και στην Ελλάδα, ειδικότερα στη Θεσπρωτία και τον νομό Πρέβεζας, και σε κάποια χωριά στον νομό Ιωαννίνων και Φλώρινας. Κατά προσέγγιση ομιλείται από 450.000 μετανάστες στην Ελλάδα. μικρογραφία|Ποσοστό των ομιλητών της αλβανικής γλώσσας σε δήμους της [[Ελβετία|Ελβετίας (2000)]] Η αλβανική γλώσσα είναι η τρίτη πιο ομιλούμενη γλώσσα στην Ιταλία. Δεδομένο του ότι υπάρχει σημαντική αλβανική μετανάστευση στην Ιταλία. Στη Νότια Ιταλία ζει μια ιστορική μειονότητα περίπου 500.000 ατόμων διασκορπισμένη στη νότια Ιταλία, γνωστοί ως Αρμπερές. Περίπου 1 εκατομμύριο Αλβανοί του Κοσσυφοπεδίου ζουν στη Γερμανία, Ελβετίας και Αυστρία. Είναι κατά κύριο λόγο μετανάστες της δεκαετίας του 1990. Στην Ελβετία, και είναι η η έκτη πιο ομιλούμενη γλώσσα με 176.293 μητρικούς ομιλητές.
Στις 15 Ιανουαρίου 2019 η αλβανική γλώσσα ανήκει στις επίσημες γλώσσες της Βόρειας Μακεδονίας.
Αμερική
Υπάρχουν πολλοί ομιλητές της Αλβανικής γλώσσας στις Ηνωμένες Πολιτείες, την Αργεντινή, τη Χιλή, την Ουρουγουάη και τον Καναδά. Μερικοί από τους πρώτους Αλβανούς της Αμερικής ήταν Αρμπερές. Οι Αρμπερές έχουν ισχυρή συναίσθηση της ξεχωριστής ταυτότητας τους και μιλούν μια τοσκική διάλεκτο, την Αρμπερές.
Στην Αμερική και τον Καναδά υπάρχουν περίπου 250.000 ομιλητές της γλώσσας. Ομιλείται κυρίως στην Ανατολική Ακτή, σε περιοχές όπως το Νιου Τζέρσεϊ, η Νέα Υόρκη, η Βοστώνη, το Σικάγο, η Φιλαδέλφεια και το Ντιτρόιτ, καθώς επίσης στο Οχάιο και το Κονέκτικατ.
Στον υπόλοιπο κόσμο
Περίπου 1,3 εκατομμύρια άτομα στην Τουρκία είναι Αλβανικής καταγωγής, και πάνω από 500.000 αναγνωρίζουν την καταγωγή, τη γλώσσα και τον πολιτισμό τους. Ωστόσο κάποιες εκτιμήσεις ανεβάζουν τον αριθμό των ατόμων με αλβανική καταγωγή ακόμη και στα 5 εκατομμύρια. Ωστόσο, η συντριπτική πλειοψηφία αυτών έχει αφομοιωθεί και δεν μιλά πια τα Αλβανικά σε άπταιστο επίπεδο, ακόμη και στην Κωνσταντινούπολη υπάρχει μια κοινότητα που διατηρεί τη γλώσσα της.
Στην Αίγυπτο υπάρχουν περίπου 18.000 ομιλητές της αλβανικής γλώσσας, που ομιλούν κυρίως την τοσκική διάλεκτο. Πολλοί είναι απόγονοι των γενίτσαρων του Μεχμέτ Αλή, ενός Αλβανού που έγινε βαλής και αυτοανακηρύχθηκε αρχηγός της Αιγύπτου και του Σουδάν. Εκτός από τη δυναστεία που ίδρυσε, ένα μεγάλο μέρος της αιγυπτιακής αριστοκρατίας είναι αλβανικής καταγωγής. Εκτός από τους πρόσφατους μετανάστες υπάρχουν παλαιότερες κοινότητες σε όλο το κόσμο. Η αλβανική ομιλείται και από μέλη της αλβανικής διασποράς στην Αυστραλία και τη Νέα Ζηλανδία.
Ουσιαστικά
Η Αλβανική έχει κανονική σειρά λέξεων Υποκείμενο-Ρήμα-Αντικείμενο, όπως και οι περισσότερες άλλες Ινδοευρωπαϊκές γλώσσες. Τα ουσιαστικά της κλίνονται με βάση το γένος (που περιλαμβάνει κυρίως Αρσενικό και Θηλυκό, αλλά υπάρχουν απομείναντες τύποι Ουδετέρου) και τον αριθμό (Ενικός και Πληθυντικός). Στην Αλβανική υπάρχουν πέντε διακριτές πτώσεις, η Ονομαστική (Ernërore), η Γενική (Gjinore), η Δοτική (Dhanore), η Αιτιατική (Kallëzore) και η Αφαιρετική ή Προθετική (Rrjedhore). Κάθε πτώση έχει δύο τύπους, τον Οριστικό (Trajta e shquar) και τον Αόριστο (Trajta e pashquar). Η διάκριση σε οριστικό και αόριστο τύπο έχει τον ίδιο ρόλο με τη διάκριση οριστικού και αόριστου άρθρου. Για παράδειγμα shok = (ένας) φίλος, shoku = ο φίλος. Παρακάτω δίνονται συγκεντρωτικά οι κλίσεις των ουσιαστικών.
Πρώτη Κλίση
Περιλαμβάνει τα Αρσενικά ουσιαστικά που στην Ονομαστική Ενικού του Οριστικού παίρνουν την κατάληξη -i. Αυτά είναι τα λήγοντα σε οποιοδήποτε σύμφωνο, εκτός των -k και -g (π.χ. mal = βουνό), αυτά που λήγουν σε -ë (π.χ lumë = ποτάμι), αυτά που λήγουν σε -a ή σε -ua (π.χ vëlla = αδελφός / ftua = κυδώνι), καθώς και κάποια που λήγουν σε -i (π.χ. kalli = στάχυ). Στην πρώτη κλίση συμπεριλαμβάνονται και τα συγκοπτώμενα σε -ër και -ël (π.χ. libër = βιβλίο / vogël = μικρός [επίθετο]).
Δεύτερη Κλίση
Περιλαμβάνει τα Αρσενικά ουσιαστικά που στην Ονομαστική Ενικού του Οριστικού παίρνουν την κατάληξη -u. Αυτά είναι όλα τα λήγοντα σε -k (π.χ. shok = φίλος) και -g (π.χ. zog = πουλί), καθώς και μερικά που λήγουν σε -i (π.χ. ari = αρκούδα).
British Airways
thumb|Τα κεντρικά γραφεία της εταιρείας, στο Ουότερσαϊντ της Αγγλίας. Η British Airways (Βρετανικές Αερογραμμές) είναι η μεγαλύτερη αεροπορική εταιρεία του Ηνωμένου Βασιλείου. Είναι επίσης μία από τις μεγαλύτερες αεροπορικές εταιρείες του κόσμου, με περισσότερες υπερατλαντικές πτήσεις από την Ευρώπη από κάθε άλλη αεροπορική εταιρεία. Οι κύριες βάσεις της είναι τα αεροδρόμια του Λονδίνου Διεθνές Αεροδρόμιο Χίθροου και Διεθνές Αεροδρόμιο Γκάτγουικ. Δευτερεύουσες βάσεις της εταιρείας είναι περιφερειακά αεροδρόμια όπως αυτό της Γλασκώβης και του Μάντσεστερ, απ' όπου εκτελούνται πολλές υπερατλαντικές πτήσεις.
Ιστορία της ΒΑ
Η εταιρεία ξεκίνησε μετά τον Πρώτο Παγκόσμιο Πόλεμο. Στις 25 Αυγούστου 1919, η προκάτοχός της Aircraft Transport & Travel (AT & T), εγκαινίασε την πρώτη προγραμματισμένη καθημερινή πτήση στην ιστορία, μεταξύ Λονδίνου και Παρισιού. Στις 31 Μαρτίου 1924, τέσσερις βρετανικές αεροπορικές εταιρείες, η Instone, η Handley Page, η Daimler Airways (απόγονος της AT & T) και η British Air Marine Navigation, συγχωνεύθηκαν για να δημιουργήσουν την Imperial Airways, η οποία ανέπτυξε τα δρομολόγια προς τις (τότε) αποικίες, την Αυστραλία και την Αφρική.
Στο μεταξύ, μικρότερες βρετανικές αεροπορικές εταιρείες είχαν ξεκινήσει πτήσεις. Αυτές συγχωνεύθηκαν το 1935 για να δημιουργήσουν την πρώτη ιδιωτική British Airways Ltd. Η Imperial Airways και η British Airways Ltd. κρατικοποιήθηκαν το 1939 και συγχωνεύθηκαν στην British Overseas Airways Corporation (BOAC). Μετά τον Δεύτερο Παγκόσμιο Πόλεμο, η BOAC συνέχισε να εκτελεί πτήσεις μεγάλων αποστάσεων, εκτός των δρομολογίων προς τη Νότια Αμερική, τα οποία εκτελούνταν από την British South American Airways, η οποία εν συνεχεία συγχωνεύθηκε ξανά με την BOAC. Οι πτήσεις Ευρώπης και εσωτερικού εκτελούνταν από μια νέα εταιρεία, την British European Airways (BEA).
thumb|right|Airbus A320-200 Τη δεκαετία του 1950 ξεκίνησε η εποχή των αεροσκαφών τζετ. Πρωτεργάτης στην επανάσταση αυτή η BOAC, που δρομολόγησε το πρώτο επιβατικό αεροσκάφος τζετ, το De Havilland Comet, προς το Γιοχάνεσμπουργκ το 1952, ολοκληρώνοντας το δρομολόγιο στο μισό χρόνο απ' ό,τι πρωτύτερα. Η γέννηση του μαζικού τουρισμού έφερε αλλαγές στην αεροπορική αγορά. Η ΒΕΑ ανταποκρίθηκε στην συνεχώς αυξανόμενη ζήτηση, με την ίδρυση της ΒΕΑ Airtours, που δημιουργήθηκε το 1970. Η BOAC και η BEA συγχωνεύθηκαν στη νέα British Airways το 1974. Η ΒΑ, σχεδόν ταυτόχρονα με την Air France ξεκίνησε πτήσεις με το πρώτο υπερηχητικό αεροσκάφος, το Concorde, τον Ιανουάριο του 1976.
Το Νοέμβρη του 2010 η Ευρωπαϊκή Επιτροπή επέβαλε στην εταιρεία πρόστιμο 104 εκ. ευρώ για τη συμμετοχή της σε καρτέλ εμπορευματικών αερομεταφορών.
Ιδιωτικοποίηση της ΒΑ
thumb|right|Boeing 747-400 Ο Σερ Τζον Κινγκ (Sir John King), μετέπειτα Λόρδος Κινγκ, έγινε πρόεδρος της ΒΑ το 1981, με την αποστολή να προετοιμάσει την εταιρεία για την επικείμενη ιδιωτικοποίησή της. Ο Κινγκ κατάφερε να αντιστρέψει την ελλειμματική πορεία του κολοσσού των αερομεταφορών και να την καταστήσει μια από τις πιο κερδοφόρες αεροπορικές εταιρείες του κόσμου. Μάλιστα, ο Κινγκ έφτασε σε σημείο να χαρακτηρίζει την ΒΑ ως την «Πιο αγαπημένη Αεροπορική Εταιρεία του Κόσμου» («The World's Favourite Airline»), ενώ άλλες μεγάλες αεροπορικές εταιρείες πάσχιζαν για να επιβιώσουν. Ο στόλος της εταιρείας και το δίκτυο προορισμών, σύντομα επεκτάθηκαν, ενώ διάφοροι ειδικοί επί του μάρκετινγκ και της προώθησης του εμπορικού σήματος της ΒΑ, επιστρατεύθηκαν για να αναστρέψουν την εικόνα της βρετανικής εταιρείας. Στις αρχές της δεκαετίας του 1980, πραγματοποιήθηκαν περίπου 23.000 απολύσεις, όμως το ηθικό των εργαζομένων παρέμεινε υψηλό. Ο Λόρδος Κινγκ, επίσης, αναγνώρισε τη σημασία του Concorde στη στρατηγική της εταιρείας.
Ο κρατικός αερομεταφορέας τελικά ιδιωτικοποιήθηκε και οι μετοχές του έγιναν διαθέσιμες μέσω του Χρηματιστηρίου του Λονδίνου, τον Φεβρουάριο του 1987. Τον Απρίλιο του 1988, η British Airways ολοκλήρωσε την εξαγορά της δεύτερης μεγαλύτερης αεροπορικής εταιρείας της Μεγάλης Βρετανίας, της British Caledonian, μια εξαγορά που προκάλεσε μεγάλες αντιδράσεις. Τέλος, το 1992, απορρόφησε την Dan-Air, της οποίας η βάση ήταν στο αεροδρόμιο Γκάτγουικ.
Θυγατρικές ή Συνεργαζόμενες Εταιρείες
Η BA, ήταν από τις πρώτες εταιρείες που εισήγαγε τα επίπεδα κρεβάτια, στις καμπίνες πρώτης θέσης των αεροσκαφών μεγάλων αποστάσεών της. Στις 8 Σεπτεμβρίου 2004, η ΒΑ ανακοίνωσε ότι θα πουλούσε το 18.5% των μετοχών της αυστραλέζικης Qantas, αλλά θα συνέχιζε την συμμαχία των δύο εταιρειών.
Επίσης, η ΒΑ, κατέχει το 9% των μετοχών της ισπανικής Iberia, ενώ αποτελεί ιδρυτικό μέλος (μαζί με την American Airlines, Cathay Pacific, Qantas και την Canadian Airlines) της αεροπορικής συμμαχίας oneworld, της τρίτης μεγαλύτερης αεροπορικής συμμαχίας πίσω από την SkyTeam και την Star Alliance.
Ο Στόλος της ΒΑ
Ο στόλος της ΒΑ, αποτελείται από τα ακόλουθα αεροσκάφη :
==== Παλαιός Στόλος ====
Εξωτερικοί σύνδεσμοι
Κατηγορία:Βρετανικές αεροπορικές εταιρείες Κατηγορία:Βρετανικά εμπορικά σήματα
Hügelkultur
To Hügelkultur είναι μια διαδικασία κομποστοποίησης που χρησιμοποιεί εξυψωμένες κλίνες φύτευσης ή αναχώματα, θεμελιωμένα σε σάπια ξύλα και άλλου είδους κομποστοποιήσιμη βιομάζα. Η διαδικασία βοηθά στη βελτίωση της γονιμότητας, στη συγκράτηση του νερού και τη θέρμανση του εδάφους κατά τους χειμερινούς μήνες, ιδιαίτερα για τα φυτά που καλλιεργούνται στα ή κοντά στα αναχώματα.
Περιγραφή
Το Hügelkultur αναπαράγει τη φυσική διαδικασία αποσύνθεσης που λαμβάνει χώρα στο έδαφος του δάσους. Τα δέντρα που πέφτουν για διάφορες αιτίες στο δάσος γίνονται συχνά βάση για τη διαμόρφωση υπερυψωμένων κλινών κατά την αποσύνθεσή τους παρέχοντας ταυτόχρονα οικολογικό καταφύγιο για τα έντομα. Καθώς αποσυντίθεται, το ξύλο γίνεται το πορώδες, κάτι που τού επιτρέπει να αποθηκεύει το νερό «σαν σφουγγάρι». Σταδιακά το νερό απελευθερώνεται πίσω στο περιβάλλον, προς όφελος των κοντινών φυτών
Οι υπερυψωμένες κλίνες Hügelkultur είναι ιδανικές για χώρους στους οποίους το υποκείμενο έδαφος είναι κακής ποιότητας ή εξαιρετικά συμπιεσμένο. Επίσης είναι εύκολα διαχειρίσιμες εξαιτίας του σχετικού ύψους τους από το έδαφος. Οι κλίνες έχουν έκταση περίπου 0,90 m x 1,8 m και ύψος περίπου 0,90 m.
Ιστορία
Η λέξη Hügelkultur είναι Γερμανική και σημαίνει κυριολεκτικά «καλλιεργητικό ανάχωμα» ή «λοφοκαλλιέργεια». Εφαρμόζεται στη Γερμανία και Ανατολική Ευρώπη επί εκατοντάδες χρόνια, πριν αναπτυχθεί περαιτέρω από τον Sepp Holzer, Αυστριακό ειδικό στην αεικαλλιέργεια (Permaculture). Επιπλέον, εκπρόσωποι της αεικαλλιέργειας, όπως ο Paul Wheaton και ο Geoff Lawton υποστηρίζουν σθεναρά τη χρήση καλλιεργητικών κλινών Hügelkultur ως πλήρη αεικαλλιεργητικό σχεδιασμό.
Κατασκευή
Στη βασική τους μορφή τα αναχώματα κατασκευάζονται από συσσωρευμένους κορμούς, κλαδιά, φυτικά απόβλητα, λίπασμα και επιπλέον χώμα απευθείας στο έδαφος ή σε ρηχό βάλτο. Η υπερύψωση μπορεί να γίνει σταδιακά από εναλλασσόμενα στρώματα ξύλου, χλοοτάπητα κομπόστ, άχυρου και χώματος. Παρά το γεγονός ότι η κατασκευή τους είναι απλή, ο σχεδιασμός είναι αναγκαίος για να μη δημιουργηθούν απότομες πλαγιές που οδηγούν πιθανώς σε διάβρωση. Σε ορισμένα σχέδια συνιστάται βαθμός κλίσης μεταξύ 65 και 80 βαθμών.
Στο βιβλίο του Desert or Paradise: Restoring Endangered Landscapes Using Water Management, Including Lake and Pond Construction, ο Holzer περιγράφει μια μέθοδο κατασκευής Hügelkultur στην οποία ενσωματώνονται σκουπίδια, όπως χαρτόνι, ρούχα και απορρίμματα της κουζίνας. Συνιστά αναχώματα με 1 μέτρο πλάτος και οποιοδήποτε μήκος. Οι καλλιεργητικές κλίνες δημιουργούνται σε 0,7 μέτρα όρυγμα σε αμμώδες έδαφος και χωρίς τάφρο αν το έδαφος είναι υγρό.
Εξωτερικοί σύνδεσμοι
Κατηγορία:Οργανικές καλλιέργειες Κατηγορία:Κομποστοποίηση
Αντώνης Μπέζας
Ο Αντώνης Μπέζας είναι Έλληνας πολιτικός.
Εκλεγόταν βουλευτής Θεσπρωτίας με τη Νέα Δημοκρατία από το 2000 μέχρι το 2009 και από το 2012 μέχρι το 2014 και διετέλεσε υφυπουργός Οικονομικών από τον Οκτώβριο του 2005 μέχρι τον Οκτώβριο του 2009.
Στην κυβέρνηση Σαμαρά υπηρέτησε ως Υφυπουργός Υγείας 24 Ιουνίου 2013 - 9 Ιουνίου 2014 και ως Υφυπουργός Εργασίας, Κοινωνικής Ασφάλισης και Πρόνοιας 9 Ιουνίου 2014 - 26 Ιανουαρίου 2015.
Πηγές
Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Θεσπρωτίας Κατηγορία:Έλληνες υφυπουργοί Οικονομικών Κατηγορία:Έλληνες υφυπουργοί Εργασίας, Κοινωνικής Ασφάλισης και Πρόνοιας Κατηγορία:Έλληνες υφυπουργοί Υγείας
Κύπελλο Ιντερτότο 1965-66
Το Διεθνές Ποδοσφαιρικό Κύπελλο 1965-66 ή Κύπελλο Ράπαν, όπως ήταν πιο γνωστό (το μετέπειτα Κύπελλο Ιντερτότο), κατακτήθηκε από την 1. ΦΚ Λοκομοτίβ Λειψίας, η οποία έχασε στον τελικό της περασμένους περιόδου). Κέρδισε την ΙΦΚ Νόρσεπιγκ. Μετά από τον πειραματισμό των 12 ομίλων και των 48 ομάδων για δύο χρόνια, η διοργάνωηση επέστρεψε στην κανονική της μορφή των 32 ομάδων και των 8 ομίλων. Σαν αποτέλσμα, οι ομάδες προκρίθηκαν απευθείας στα προημιτελικά μετά την φάση των ομίλων, ενώ την περασμένη χρονιά υπήρξε και πρώτος γύρος.
Όμιλοι
Οι ομάδες διαχωρίστηκαν σε 8 ομίλους των 4 ομάδων. Οι ομάδες από την Ολλανδία, τη Σουηδία, την Ελβετία και τη Δυτική Γερμανία τοποθετήθηκαν στην περιοχή Α ενώ οι ομάδες από την Τσεχοσλοβακία, την Ανατολική Γερμανίας, την Πολωνία και της Γιουγκοσλαβία τοποθετήθηκαν στην περιφέρεια Β. Οι 8 νικήτριες των ομίλων προκρίθηκαν στη φάση των νοκ-άουτ.
Ημιτελικά
1 Η ΙΦΚ Νόρσεπιγκ Norrköping προκρίθηκε στον τελικό μετά από κλήρωση.
Εξωτερικοί σύνδεσμοι
Κατηγορία:Κύπελλο Ιντερτότο ΟΥΕΦΑ Κατηγορία:Ποδόσφαιρο το 1965 Κατηγορία:Ποδόσφαιρο το 1966
Ακαδημία Σουίς
Πρώτα χρόνια
Ο Μαρτέν Φρανσουά Σουίς ξεκίνησε τη σταδιοδρομία του ως αρτοποιός ή μαθητευόμενος αρτοποιός, αλλά στη συνέχεια άρχισε να εργάζεται ως μοντέλο καλλιτέχνη. Όπως σημειώνει ο Ντ' Ιβόλ, πόζαρε για τον διάσημο καλλιτέχνη Πιερ-Ναρσίς Γκερέν (Pierre-Narcisse Guérin, 1774-1833) το 1796. Ο Σουίς ήταν επίσης, σύμφωνα με τη Μονερέ, πρώην μοντέλο του μεγάλου, κλασικιστή, καλλιτέχνη Ζακ-Λουί Νταβίντ (1748-1825). Ο "Le Suisse", πόζαρε περίπου 39 φορές για τον Νταβίντ κατά τα έτη 1811-1815.
Η ζωή του Σουίς ως μοντέλου διακόπηκε από τους Ναπολεόντειους Πολέμους (1803-1815). Στα τελευταία χρόνια των εχθροπραξιών, έγινε ναύτης, πιθανότατα επιστρατευμένος πεζοναύτης. Αιχμαλωτίστηκε και φυλακίστηκε σε ένα πλοίο φυλακή, πιθανότατα αγκυροβολημένο στο Πλίμουθ, ενώ αργότερα μεταφέρθηκε στη διαβόητη φυλακή Ντάρτμουρ, που βρισκόταν πολύ κοντά. Μετά την απελευθέρωσή του και τον επαναπατρισμό του, επέστρεψε στο Παρίσι όπου συνέχισε να εργάζεται ως μοντέλο. Λέγεται ότι οι περισσότερες από τις φιγούρες στο έργο του Ευγένιου Ντελακρουά (1798-1863) «Η βάρκα του Δάντη», που από ορισμένους αποκαλείται επίσης «Ο Δάντης και ο Βιργίλιος στην κόλαση», ζωγραφίστηκαν με βάση τον Σουίς, οπότε εξακολουθούσε να είναι μοντέλο μέχρι το 1822, όταν ολοκληρώθηκε ο πίνακας. Εν τω μεταξύ, το 1815 άνοιξε την ακαδημία τέχνης που έμελλε να τον αναδείξει.
Ακαδημία Σουίς
Η ακαδημία στεγαζόταν σε ένα κόκκινο σπίτι με παλιές, φθαρμένες και βρώμικες σκάλες. Εκεί, ο Σουίς εξόπλισε ένα νοικιασμένο διαμέρισμα, όπου ένα μεγάλο δωμάτιο χρησίμευε ως εργαστήριο τέχνης και τα υπόλοιπα δύο δωμάτια έγιναν η προσωπική του κατοικία.
Το στούντιο δεν ήταν ελκυστικό στην εμφάνιση, αλλά ήταν αρκετά καλά φωτισμένο από ένα φωτιστικό με είκοσι λάμπες- ένα αμφιθέατρο με ογδόντα σκαμπό ή πάγκους ήταν περισσότερο ή λιγότερο κατειλημμένο ανάλογα με την εποχή, αλλά ποτέ δεν υπήρχαν πολλές κενές θέσεις. Οι όλο και περισσότερο λεκιασμένοι από νικοτίνη τοίχοι ήταν καλυμμένοι με πίνακες που είχαν αφήσει οι φτωχοί σπουδαστές.
Η Ακαδημία Σουίς ήταν πολύ μικρότερη και πιο άτυπη από τη Σχολή Καλών Τεχνών, όπου πολλοί μαθητές συνέχισαν τις σπουδές τους. Το τέλος εγγραφής ή φοίτησης ήταν μικρό- το 1850 οι σπουδαστές πλήρωναν 25 φράγκα. Οποιοσδήποτε καλλιτέχνης μπορούσε να παρακολουθήσει την ακαδημία για να ζωγραφίσει, να σχεδιάσει ή να σμιλέψει στα μέσα που επέλεγε. Η Ακαδημία παρείχε ένα αρσενικό μοντέλο για τρεις εβδομάδες του μήνα και μια γυναίκα για την εναπομείνασα εβδομάδα. Η καταβολή των διδάκτρων σήμαινε ότι το κόστος των μοντέλων μπορούσε να μοιραστεί συλλογικά, γεγονός που αποτελούσε μεγάλη βοήθεια για τους σπουδαστές που είχαν λίγα χρήματα. Ορισμένοι φοιτητές επισκέπτονταν το νεκροτομείο, λίγα μέτρα από την πόρτα της Ακαδημίας στην Quai, όπου μπορούσαν να παρατηρήσουν την ανατομία των πτωμάτων χωρίς κανένα κόστος.
Το 1858, ο Σουίς αποσύρθηκε και άφησε την ακαδημία του σε έναν ανιψιό του, ενώ παρέμεινε επίτιμος καθηγητής. Ωστόσο, ήταν ο καλλιτέχνης Ετιέν Προσπέρ Κρεμπασόλ (1806-1883) που σύντομα ανέλαβε την ιδιοκτησία, και βεβαίως τη διοίκηση, της ακαδημίας, μετονομάζοντάς την σε Ακαδημία Σουίς-Κρεμπασόλ.
Τζάνετ Τζάκσον
Η Τζάνετ Ντάμιτα Τζο Τζάκσον (γεννημένη στις 16 Μαΐου του 1966) είναι Αμερικανίδα τραγουδίστρια, στιχουργός, συνθέτρια, χορεύτρια και ηθοποιός. Θεωρείται μια από τις πιο ισχυρές γυναίκες της παγκόσμιας βιομηχανίας του θεάματος και είναι γνωστή για τις καλλιτεχνικές της καινοτομίες, τις περίτεχνες χορογραφίες της, τις φαντασμαγορικές συναυλίες της και μια σειρά δίσκων με έντονο κοινωνικοπολιτικό περιεχόμενο.
Είναι το μικρότερο μέλος της μουσικής οικογένειας των Τζάκσον, της πιο ισχυρής οικογένειας στην ιστορία της μουσικής βιομηχανίας. Ξεκίνησε την καριέρα της το 1976, στο πλευρό των αδελφών της μέσα από το τηλεοπτικό σόου The Jacksons. Το 1982 υπέγραψε συμβόλαιο με τη δισκογραφική εταιρία A&M Records και το 1986 κυκλοφορεί ο δίσκος Control ο οποίος εκτόξευσε την καριέρα της και την καθιέρωσε ως ποπ ίνδαλμα. Η μουσική της θεωρήθηκε πρωτοποριακή λόγω της μίξης r&b, funk, disco, rap και industrial μουσικών στοιχείων. Το άλμπουμ της Rhythm Nation 1814 που κυκλοφόρησε το 1989 πούλησε πάνω από 20 εκατομμύρια αντίτυπα και εγκωμιάστηκε από τους κριτικούς, οι οποίοι το θεώρησαν ένα από τα πρώτα visual-κινηματογραφικά albums στην ιστορία της μουσικής. Αυτό το άλμπουμ περιείχε μηνύματα για το ρατσισμό, το σεξισμό και την υποκρισία των ΜΜΕ.
Το 1991, η Τζάκσον υπέγραψε συμβόλαιο με τη Virgin Records. Το πρώτο άλμπουμ που κυκλοφόρησε με την εταιρία ήταν το ομώνυμο Janet. (1993) το οποίο είχε αισθησιακούς στίχους με σεξουαλικά υπονοούμενα. Ο δίσκος της The Velvet Rope του 1997 θεωρήθηκε από τους κριτικούς ένα από τα πιο εμβληματικά άλμπουμ στην ιστορία της μουσικής. Τα βασικά θέματα του άλμπουμ ήταν τα δικαιώματα των γυναικών, η ομοφοβία, ο ρατσισμός, η κακοποίηση, η ενδοοικογενειακή βία κλπ.
Το 1999, το περιοδικό Billboard ονόμασε την Τζάκσον ως "2η πιο επιτυχημένη γυναίκα μουσικό για τη δεκαετία του 1990". Το 2001, κυκλοφόρησε τον επιτυχημένο δίσκο της All for you και έλαβε το βραβείο MTV Icon για το σύνολο της προσφοράς της στη μουσική. Μετά από μια σκανδαλώδη εμφάνιση στο Super Bowl το 2004, έλαβε δριμεία κριτική και αρνητική διαφήμιση από σχεδόν όλα τα ΜΜΕ και μεγάλη μερίδα του κόσμου, με αποτέλεσμα η καριέρα της να έχει πτωτική πορεία τα χρόνια που ακολούθησαν. Η καριέρα της ανέκαμψε το 2015 με την κυκλοφορία του άλμπουμ Unbreakable το οποίο πήγε στην πρώτη θέση των πωλήσεων στις ΗΠΑ.
Με πωλήσεις ανώτερες των 150 εκατομμυρίων αντιτύπων παγκοσμίως, η Τζάκσον θεωρείται μια από τους πιο επιτυχημένες καλλιτέχνες στην ιστορία της σύγχρονης μουσικής. Το 2008, το περιοδικό Billboard την τοποθέτησε στην 7η θέση στη λίστα με τους "100 επιτυχημένους καλλιτέχνες του Αμερικανικού singles chart", ενώ τον Δεκέμβριο του 2016 ονομάστηκε η 2η πιο επιτυχημένη καλλιτέχνης του Dance Chart των ΗΠΑ, μετά τη Μαντόνα. Έχει λάβει πολλά βραβεία για το έργο της, μεταξύ των οποίων 5 Βραβεία Γκράμι (από 26 υποψηφιότητες) και 33 βραβεία Billboard.
Γενικές Πληροφορίες
Η Τζάνετ γεννήθηκε στις 16 Μαΐου του 1966. Είναι το νεότερο μέλος της μουσικής οικογένειας Τζάκσον. Το 1974 έκανε μία πολύ επιτυχημένη εμφάνιση στο MGM Casino στο Λας Βέγκας. Το 1977 απέκτησε πρωταγωνιστικό ρόλο στη δημοφιλή Αμερικάνικη σειρά Good Times. Από τότε μέχρι και το 1981 πήρε πρωταγωνιστικούς ρόλους σε άλλες επιτυχημένες σειρές όπως το Fame, το A Different Strokes και το A New Kid In The Family. Το 1978 με τον αδερφό της Randy έγραψε και ερμήνευσε το πρώτο της τραγούδι, το Love Song For Kids.
Αρχική Καριέρα
Το 1982 η Τζάνετ κυκλοφόρησε την πρώτη της δισκογραφική δουλειά, η οποία είχε το όνομά της. Ο δίσκος, με την υποστήριξη μέτριων επιτυχιών όπως το "Young Love" το οποίο έγινε τοπ 40 στην Αμερική και στον Καναδά, έγινε χρυσός και πούλησε 1,5 εκατομμύρια αντίτυπα. Οι πωλήσεις αυτές δεν ικανοποίησαν τις προσδοκίες του πατέρα και παραγωγού της, ο οποίος την καθοδηγούσε καλλιτεχνικά την περίοδο εκείνη. Το 1984 κυκλοφόρησε το δεύτερο δίσκο της, με τίτλο "Dream Street", ο οποίος επίσης δεν πούλησε ικανοποιητικά (1 εκατομμύρια παγκοσμίως). Το σινγκλ "Two to the Power of Love" με τον Κλιφ Ρίτσαρντ έφτασε το τοπ 50 στην Αγγλία.
Επιτυχία
Το 1986 με το δίσκο "Control" η Τζάνετ Τζάκσον μαζί με τους παραγωγούς Jimmy Jam και Terry Lewis εγκατέλειψε τους μέτριους ποπ ήχους των πρώτων της δύο άλμπουμ αποκτώντας έναν πιο επαναστατικό ήχο, αφού τα τραγούδια της είχαν έντονο φεμινιστικό χαρακτήρα. Αφότου αντικατέστησε τον παραγωγό της με νέους, πέτυχε τεράστια επιτυχία με σινγκλ όπως το "What Have You Done For Me Lately", το "Nasty", το "When I Think Of You", το "Control", το "Let's Wait Awhile" και το "Pleasure Principle". Όλα αυτά τα σινγκλ έγιναν τοπ 1 στα r'n'b charts ενώ δύο από αυτά κατέκτησαν την κορυφή στο Billboard Hot 100 αλλά και στην Αγγλία. Το άλμπουμ πούλησε πάνω από 8 εκατομμύρια αντίτυπα στην Αμερική και σχεδόν 22 εκατομμύρια παγκοσμίως. Το τέταρτό της άλμπουμ "Janet Jackson's Rhythm Nation 1814" έγινε ακόμη μεγαλύτερη εμπορική επιτυχία το 1989 αφού είναι το μοναδικό αλμπουμ, το οποίο να έχει παράγει 7 τοπ 5 σινγκλς και 4 τοπ 1 σινγκλς. Σινγκλς όπως τα "Miss You Much", "Rhythm Nation", "Escapade", "Alright", "Come Back To Me", "Black Cat", "Love Will Never Do Without You", και το "State Of Peace" έγιναν όλα πλατινένια και μερικά πολύ-πλατινένια και πέτυχαν πρωτιές στην Αμερική, στην Αγγλία, στην Ιαπωνία, στον Καναδά και παγκοσμίως. Το άλμπουμ έχει πουλήσει 12 εκατομμύρια αντίτυπα στην Αμερική, 26 εκατομμύρια αντίτυπα παγκοσμίως και έγινε το πιο επιτυχημένο άλμπουμ του 1989 και του 1990. Έχει μείνει γνωστό ως το άλμπουμ της Τζάνετ με τα πιο πολλά κοινωνικά μηνύματα σε τραγούδια όπως τα Black Cat, Rhythm Nation, State of The World.
Καλλιτεχνικές Περιηγήσεις 1993-2003
Μετά την τεράστια επιτυχία των Control και Janet Jackson's Rhythm Nation 1814, η Τζάνετ κυκλοφόρησε το πέμπτο της άλμπουμ, "Janet." (1993), το οποίο έγινε και το πιο επιτυχημένο της μέχρι σήμερα. Είχε ως θέμα τη σεξουαλική απελευθέρωση της γυναίκας. Με την υποστήριξη πολυπλατινένιων σινγκλ, όπως το "Thats The Way Love Goes", το οποίο χτύπησε την κορυφή των τσαρτς στην Αμερική (για 10 εβδομάδες), στην Αγγλία, αλλά και σε σχεδόν όλες τις χώρες του κόσμου, πουλώντας 8 εκατομμύρια, όντας ένα από τα εμπορικότερα σινγκλ όλων των εποχών. Το σινγκλ Again έφτασε επίσης την κορυφή στην Αμερική και σε άλλες χώρες, βοηθώντας το άλμπουμ να ξεπεράσει την επιτυχία του προηγούμενου άλμπουμ της Τζάνετ "Rhythm Nation 1814", αφού πέτυχε πωλήσεις ανώτερες των 30 εκατομμυρίων παγκοσμίως. Το άλμπουμ παρήγαγε 6 τοπ, 10 σινγκλς και έγινε το 2ο πιο επιτυχημένο άλμπουμ του 1993, πίσω από το Bodyguard της Whitney Houston, το οποίο είχε τεράστιες πωλήσεις (43 εκατομμύρια). Το 1995 κυκλοφόρησε έναν δίσκο, ο οποίος περιλάμβανε τις μεγαλύτερες επιτυχίες της. Ο δίσκος, με την υποστήριξη του πολύ επιτυχημένου Runaway πούλησε περίππου 16 εκατομμύρια παγκοσμίως. Το 1997 κυκλοφόρησε το άλμπουμ The Velvet Rope, το οποίο σύμφωνα με διάφορα από τα μεγαλύτερα μουσικά περιοδικά όπως το Rolling Stone, είναι ένα από τα καλύτερα όλων των εποχών. Το σινγκλ Together Again κατέκτησε την κορυφή σε σχεδόν όλες τις χώρες του κόσμου (Αμερική, Αγγλία, Καναδά, Ιαπωνία κ.α.), πούλησε πάνω από 10 εκατομμύρια και είναι το πιο επιτυχημένο της σινγκλ μέχρι σήμερα. Το σινγκλ I Get Lonely έφτασε το #3 στην Αμερική και στην Αγγλία και έγινε μεγάλη επιτυχία παγκοσμίως. Το άλμπουμ, το οποίο είχε ως θέμα τη σεξουαλική απελευθέρωση και τα σεξουαλικά ταμπού, πούλησε περίπου 16 εκατομμύρια. Αν και δεν κατάφερε να επαναλάβει την τεράστια επιτυχία των τριών προηγούμενων άλμπουμ της, έγινε η μεγαλύτερη επιτυχία της χρονιάς και ακόμη θεωρείται το καλύτερο άλμπουμ της. Το 2000 κέρδισε υποψηφιότητα για Όσκαρ, ενώ χτύπησε την κορυφή των Αμερικάνικων, των Αγγλικών αλλά και διάφορων άλλων chart με το σινγκλ Doesn't really Matter. Το 2001 μετά από ένα μουσικό διάλειμμα που διήρκεσε δύο χρόνια κυκλοφόρησε το All For You που είχε και πάλι ως θέμα τη σεξουαλικότητα, αλλά σε πιο χορευτικούς ρυθμούς, συγκριτικά με αυτούς των δύο προηγούμενων άλμπουμ της, τα οποία είχαν έναν πιο σκοτεινό και φιλοσοφημένο χαρακτήρα. Την πρώτη του εβδομάδα κυκλοφορίας πούλησε 660.000 αντίτυπα στην Αμερική και πάνω από ενάμιση εκατομμύρια σε όλων τον κόσμο. Μέχρι σήμερα έχει πουλήσει σχεδόν 16 εκατομμύρια. Το σίνγκλ All For You έγινε #1 στην Αμερική για 10 εβδομάδες και σε σχεδόν όλων τον κόσμο επίσης (Αγγλία, Ιαπωνία κ.α.). Το επόμενο σινγκλ Someone To Call My Lover έγινε επίσης τεράστια επιτυχία (#2 στην Αμερική και #3 στην Αγγλία).
Δισκογραφία
Στούντιο άλμπουμ
Συλλογές
Πηγές
Κατηγορία:Νικητές World Music Awards Κατηγορία:Βραβευμένοι με Γκράμι Κατηγορία:Αμερικανίδες ηθοποιοί θεάτρου Κατηγορία:Αμερικανίδες τραγουδίστριες Κατηγορία:Αμερικανίδες ηθοποιοί κινηματογράφου Κατηγορία:Αμερικανοί ακτιβιστές δικαιωμάτων ΛΟΑΤ Κατηγορία:Αμερικανίδες ηθοποιοί τηλεόρασης Κατηγορία:Αμερικανοί φεμινιστές Κατηγορία:Αφροαμερικανοί φεμινιστές
2087 Κόχερα
Η Κόχερα (Kochera) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,1. Ανακαλύφθηκε το 1975 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά της προς τιμή του συμπατριώτη του χειρουργού Έμιλ Τέοντορ Κόχερ (Βραβείο Νόμπελ Ιατρικής 1909).
Φυσικά χαρακτηριστικά
Ο φασματικός τύπος της Κόχερα είναι S (λιθώδης). Τα υπόλοιπα φυσικά χαρακτηριστικά της είναι άγνωστα.
Εξωτερικοί σύνδεσμοι
Κοχερα
Σταν Γκολεστάν
Ο Σταν Γκολεστάν (Stan Golestan, Βασλούι 7 Ιουνίου 1875 – Παρίσι 21 Απριλίου 1956) ήταν Ρουμάνος συνθέτης και μουσικοκριτικός.
Βιογραφικά στοιχεία
Ο Γκολεστάν γεννήθηκε στο Βασλούι της Ρουμανίας, στην ιστορική περιοχή της Μολδαβίας, το 1875. Μετά το 1897 εγκαταστάθηκε οριστικά στη Γαλλία, όπου σπούδασε στη Schola Cantorum του Παρισιού, με τους Βενσάν ντ’ Εντί, Πωλ Ντυκά και Αλμπέρ Ρουσέλ, μέχρι το 1903. Το 1905 εξέδωσε το περιοδικό «Το Μουσικό Λεύκωμα» («L'Album Musical»), στη γαλλική πρωτεύουσα. Έγινε κριτικός μουσικής για το περιοδικό «Figaro», εργαζόμενος ταυτόχρονα ως καθηγητής σύνθεσης στην «Ecole Normale de Musique». Πέθανε στο Παρίσι, το 1956.
Μουσικολογικά στοιχεία
Στενός φίλος του Τζέορτζε Ενέσκου, ο Γκολεστάν αναζητά τα χαρακτηριστικά της ρουμανικής λαϊκής παράδοσης στην οποία, όπως και εκείνος, έμεινε πιστός σε όλη του τη σταδιοδρομία.
Βιβλιογραφία
Κατηγορία:Ρουμάνοι συνθέτες
Σαμ Γουόλτον
Ο Σάμουελ Μούρ Γουόλτον (29 Μαρτίου 1918 - 5 Απριλίου 1992) ήταν Αμερικανός επιχειρηματίας γνωστός για την ίδρυση των λιανοπωλητών Walmart και Sam's Club. Η WalMart Stores Inc. έγινε η μεγαλύτερη εταιρεία στον κόσμο με έσοδα, καθώς και η μεγαλύτερη ιδιωτική εταιρεία στον κόσμο. Για μια χρονική περίοδο, ο Walton ήταν ο πλουσιότερος άντρας στην Αμερική.
Πρόωρη ζωή
Ο Σάμουελ Μούρ Γουόλτον γεννήθηκε από τον Thomas Gibson Walton και τη Nancy Lee, στο Κινγκφίσερ (Kingfisher) της Οκλαχόμα. Έζησε εκεί με τους γονείς του στο αγρόκτημά τους μέχρι το 1923. Ωστόσο, η γεωργία δεν παρείχε αρκετά χρήματα για να μεγαλώσει μια οικογένεια και ο Τόμας Γουόλτον πήγε σε. Εργάστηκε στην Walton Mortgage Company του αδελφού του, στην οποία ήταν ασφαλιστικός πράκτορας της Metropolitan Life, όπου και αποκλείστηκε σε αγροκτήματα κατά τη διάρκεια της Μεγάλης Ύφεσης.
Αυτός και η οικογένειά του (τώρα με έναν άλλο γιο, τον Τζέιμς "Μποντ" Γουόλτον (James Bud Walton, γεννημένος το 1921) μετακόμισαν από την Οκλαχόμα . Μετακόμιζαν από μια μικρή πόλη στην άλλη για αρκετά χρόνια, κυρίως στο Μιζούρι. Καθώς φοιτούσε στην όγδοη τάξη στo Shelbina του Μισούρι, ο Σαμ έγινε ο νεότερος Πρόσκοπος Eagle στην ιστορία του κράτους. Στην ενήλικη ζωή, ο Walton έγινε αποδέκτης του διακεκριμένου βραβείου Eagle Scout από τους Boy Scouts of America.